Document ID: 32004R0834

Uredba Komisije (ES) št. 834/2004
z dne 28. aprila 2004
o spremembi Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi [1] ter zlasti člena 19(3) Uredbe,
ob upoštevanju naslednjega:
(1) Uredba Sveta (ES) št. 338/97 razvršča živalske in rastlinske vrste, za katere je trgovina omejena in nadzorovana. Navedeni seznami vključujejo sezname iz dodatkov h Konvenciji o mednarodni trgovini z ogroženimi prosto živečimi živalskimi in rastlinskimi vrstami, v nadaljnjem besedilu "Konvencija CITES".
(2) Priloga A k Uredbi Sveta (ES) št. 338/97 vključuje vrste iz Dodatka I h Konvenciji, za katere države pogodbenice niso dale pridržka, in zato je treba vrsto Varanus Nebulosus vključiti v navedeno prilogo.
(3) Spremembe Priloge III h Konvenciji, sprejete v skladu z določbami člena XVI Konvencije, se morajo izraziti v Prilogi C Uredbe Sveta (ES) št. 338/97 in v "Opombah o razlagi prilog A, B, C in D". Zlasti je treba uvrstiti na seznam Argentino, Indonezijo, Mehiko, Novo Zelandijo in Peru kot države območja vrst, vključenih v Dodatek III h Konvenciji.
(4) Prilagoditi je treba oznako v zvezi z nekaterimi vrstami koral, da bi vključili nekatere izraze iz Resolucije konference pogodbenic CITES št. 11.10 o definicijah koralnega peska in koralnih delcev v skladu z definicijo "osebkov" iz člena 2(t) Uredbe (ES) št. 338/97; oznaka v zvezi z Aloe spp. se mora izrecno sklicevati na vrsto s seznama v Prilogi A; in oznako za Guaiacum spp. je treba spremeniti, da bo označevala dele in izdelke, o katerih je odločila 12. konferenca pogodbenic.
(5) Skupina za strokovno presojo je ugotovila na podlagi meril, navedenih v členu 3(4)(a) Uredbe (ES) št. 338/97, da je treba nekatere vrste umakniti s seznama živali, katerih uvoz v Skupnost bi bilo treba zaradi njegovega obsega spremljati, medtem ko je treba nekatere druge vrste dodati na navedeni seznam.
(6) Uredbo (ES) št. 338/97 je zato treba ustrezno spremeniti.
(7) Ukrepi, predvideni v tej uredbi, so v skladu z mnenjem Odbora za trgovino s prosto živečimi živalskimi in rastlinskimi vrstami, ustanovljenega v skladu s členom 18 Uredbe (ES) 338/97 -
SPREJELA NASLEDNJO UREDBO:
Člen 1
Priloga k Uredbi (ES) 338/97 se spremeni v skladu s Prilogo k tej uredbi.
Člen 2
Ta uredba začne veljati enaindvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. aprila 2004

Labels: 3
20